VIDEO | Londoni Arsenali kaitsja astus nugadega varustatud röövlitele julgelt paljakäsi vastu - SPORT
VIDEO | Londoni Arsenali kaitsja astus nugadega varustatud röövlitele julgelt paljakäsi vastu
(39) Üks ründaja kardab nüüd vanglas oma elu pärast
07.november 2019 11:29
Londoni Arsenali jalgpalliklubi staarpoolkaitsja Mesut Özil elas juulis koos bosnialasest meeskonnakaaslase Sead Kolašinaciga üle relvastatud rünnaku, mille eesmärgiks oli röövida endise Saksamaa koondislase 200 000 eurot maksnud maastur. Lisaks oli pättidel sihikul Özili käekell, mille hinnaks on umbes 250 000 eurot.
G-klassi Mercedesega sõitnud Özili ja tema lapsepõlvesõpra Kolašinacit ründasid nugadega relvastatud motorollerimehed, piirates auto ühel hetkel ümber.
"Tanki" hüüdnime kandev Kolašinaci olukord ei heidutanud ning ta tormas röövlitele paljaste kätega kallale. Turvakaamera salvestisest on näha, kuidas pahalased seejärel ratta selga istuvad ja põgenevad. Veidi aja pärast haakisid pätid end uuesti maasturi sappa ning tagaajamine jätkus suurel kiirusel veel rohkem kui miili jagu.
Nüüd on Londoni politsei avaldanud juhtunust uue video, kus on näha, kuidas üks kurjategija üritab noaga Kolašnici ähvardada, kuid äärekaitsja asub paljakäsi hoopis ise rünnakule.
Pätid saadi hiljem kätte ning praeguseks on 26-aastane Jordan Northover ja 30-aastane Ashley Smith end ka juhtunus süüdi tunnistanud.
Scotland Yardi vanemuurija Jim Corbett kiitis uue video avaldamise järel ka Kolašinaci. „Northover oli valmis teda noaga vigastama, et oma nõudmisi esitada. Kolašinac ei kõhelnud kordagi ja seetõttu jäidki röövlid tühjade kätega,“ kiitis Corbett.
Kui Northover oli kolmapäeval kohtus, kus ta tunnistas oma süüd, siis eeluurimisvanglas oleva Smithiga võeti ühendust videosilla vahendusel. Smithil oli pea üks pool rätikuga kinni seotud, kuna mees jäi vanglas toimunud kakluse tagajärjel peaaegu silmast ilma. Mees tunnistas muuhulgas, et ta kardab oma elu pärast.
Heina head tõrjed aitasid Arsenalil seljatada kõige vihatuma vaenlase 02.11.2019
Frank Lampard valiti Premier League`i kuu parimaks treeneriks 08.11.2019
Arsenali jalgpallureid röövida üritanud noakangelane läheb kümneks aastaks vangi (5) 08.11.2019
Kättemaks: Mesut Özili pole hiinlaste jaoks enam olemas (9) 17.12.2019
Hiina kommentaatorid ei nimetanud Arsenali mängu teleülekandes kordagi Özili nime (1) 27.12.2019